Ελίζαμπεθ Τέιλορ

Η Ελίζαμπεθ Τέιλορ (Elizabeth Rosemond Taylor, 27 Φεβρουαρίου 1932 - 23 Μαρτίου 2011) ήταν Άγγλο-Αμερικανίδα ηθοποιός.

Βιογραφία 
Γεννήθηκε στο Χάμστεντ του Λονδίνου από Αμερικανούς γονείς και η οικογένειά της επέστρεψε στις Ηνωμένες Πολιτείες το 1939 μετά το ξέσπασμα του Β' παγκοσμίου πολέμου, ενώ η Τέιλορ ήταν τότε 7 χρονών. Ξεκίνησε την καριέρα της ως παιδί-θαύμα το 1943, με την ταινία Σιωπηλός κατήγορος. Συνέχισε να γυρίζει ταινίες και τη δεκαετία του 1950 και αποτέλεσε τη μεγαλύτερη σταρ του αμερικανικού κινηματογράφου. Είχε προταθεί για βραβείο Όσκαρ 5 φορές και το έχει κερδίσει δύο, την πρώτη για την ταινία Ζήσαμε στην Αμαρτία του 1960 και τη δεύτερη για το Ποιος Φοβάται τη Βιρτζίνια Γουλφ; του 1966. Άλλες αξιόλογες ταινίες της είναι οι Μια θέση στον ήλιο του 1951, Ο Γίγας του 1955, Όσα δε σβήνει ο χρόνος του 1957, Λυσσασμένη Γάτα του 1958 και Ξαφνικά, Πέρυσι το Καλοκαίρι του 1959. Η ηθοποιός το 1959 ασπάστηκε τον ιουδαϊσμό (προηγουμένως ήταν χριστιανή).

Το Σεπτέμβριο του 1960, ερχόμενοι από τη Ρώμη, όπου είχαν πάει για την έναρξη των Ολυμπιακών Αγώνων, η Ελίζαμπεθ Τέιλορ και ο τέταρτος σύζυγός της, ο τραγουδιστής Έντι Φίσερ, επέλεξαν για διακοπές την Ελλάδα, όπου έκαναν κρουαζιέρα στο Αιγαίο Πέλαγος με το κότερο Μασκώτ, ελληνικής ιδιοκτησίας. Οι δημοσιογράφοι έφθασαν με βενζινάκατο στο κότερο και εκείνη από την κουπαστή, χαμογελώντας και ποζάροντας, δέχθηκε να απαντήσει λακωνικά και για λίγα λεπτά σε μερικές ερωτήσεις.

Η Ελίζαμπεθ Τέιλορ παντρεύτηκε 8 φορές, εκ των οποίων τις δύο με τον Ρίτσαρντ Μπάρτον. Αγαπούσε πολύ τα κοσμήματα, τα αρώματα και ήταν διάσημη για τα βιολετιά της μάτια. Είχε αποκτήσει 2 γιους και 2 κόρες. Το ειδύλλιό της με τον Ρίτσαρντ Μπάρτον αποτελεί ένα απ' τα πιο αξιομνημόνευτα στην ιστορία του Χόλυγουντ. Η ηθοποιός πέθανε σε ιδιωτική κλινική του Λος Άντζελες από καρδιακή ανεπάρκεια σε ηλικία 79 ετών, το 2011. Το Αμερικανικό Ινστιτούτο Κινηματογράφου την έχει κατατάξει έβδομη στη λίστα με τις 25 μεγαλύτερες σταρ όλων των εποχών.

Επιλεγμένη Φιλμογραφία 
 Σιωπηλός κατήγορος (Lassie Come Home, 1943)
 Ο Πύργος του Πόνου / Τζέιν Έιρ (Jane Eyre, 1944)
 Ο αλήτης και η αμαζόνα (National Velvet, 1944)
 Οι λευκοί βράχοι του Ντόβερ (The White Cliffs of Dover, 1944)
 Λάσι ένας γενναίος σκύλος (Courage of Lassie, 1945)
 Η ζωή με τον πατέρα (Life with Father, 1947)
 Η Τζούλια παρεκτρέπεται (Julia Misbehaves, 1948)
 Μικρές κυρίες (Little Women, 1949)
 Αγάπησα έναν προδότη (Conspirator, 1949)
 Ο Μπαμπάς της Νύφης (Father of the Bride, 1950)
 Ο πεθερός της νύφης (Father's Little Dividend, 1951)
 Μια θέση στον ήλιο (A Place in the Sun, 1951)
 Ιβανόης (Ivanhoe, 1952)
 Το κορίτσι που τα είχε όλα (The Girl Who Had Everything, 1953)
 Στο δρόμο των ελεφάντων (Elephant Walk, 1954)
 Ραψωδία έρωτος - (Rhapsody, 1954)
 Ο ωραίος Μπρούμελ (Beau Brummell, 1954)
 Η τελευταία φορά που είδα το Παρίσι (The Last Time I Saw Paris, 1954)
 Ο Γίγας (Giant, 1956)
 Όσα δε σβήνει ο χρόνος (Raintree County, 1957)
 Λυσσασμένη Γάτα (Cat on a Hot Tin Roof, 1958)
 Ξαφνικά, Πέρυσι το Καλοκαίρι (Suddenly Last Summer, 1959)
 Ζήσαμε στην Αμαρτία (Butterfield 8, 1960) - Όσκαρ Α' Γυναικείου Ρόλου
 Κλεοπάτρα (Cleopatra, 1963)
 Διεθνές Ξενοδοχείο (The V.I.P.s, 1963)
 Πύργοι στην άμμο (The Sandpiper, 1965)
 Ποιος Φοβάται τη Βιρτζίνια Γουλφ; (Who's Afraid of Virginia Woolf?, 1966) - Όσκαρ Α' Γυναικείου Ρόλου
 Η στρίγγλα που έγινε αρνάκι (The Taming of the Shrew, 1967)
 Ανταύγειες σε χρυσά μάτια (Reflections in a Golden Eye, 1967)
 Οι εραστές της νύχτας (The Comedians, 1967)
 Το μεγάλο μυστικό της (Secret Ceremony, 1968)
 Ανεμοδαρμένος λόφος (Boom, 1968)
 Το παιχνίδι του έρωτα και του πόθου (The Only Game in Town, 1970)
 Δε μπορούμε να ζούμε με αναμνήσεις (Ash Wednesday, 1973)
 Στον καθρέφτη είδα τον δολοφόνο (The Mirror Crack'd, 1980)
 The Flintstones, 1994

Παραπομπές

Εξωτερικοί σύνδεσμοι 

 Η Ελίζαμπεθ Τέιλορ στο Divas the site
  Η Ελίζαμπεθ Τέιλορ στο imdb
  

Βραβευμένες με Όσκαρ Α' Γυναικείου Ρόλου
Βραβευμένες με Χρυσή Σφαίρα Καλύτερης Ηθοποιού (Δραματικές ταινίες)
Τιμητικό Όσκαρ (παραλήπτες)
Αμερικανίδες ηθοποιοί θεάτρου
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Βρετανίδες ηθοποιοί κινηματογράφου
Βρετανίδες ηθοποιοί τηλεόρασης
Βρετανίδες ηθοποιοί θεάτρου
Αμερικανοί αυτοβιογράφοι
Βρετανοί αυτοβιογράφοι
Βρετανίδες ηθοποιοί σαπουνόπερας
Βραβευμένες με BAFTA Α' Γυναικείου Ρόλου